ທະຫານສະຫະລັດ ທີ່ສັງຫານ ພົນລະເຮືອນອັຟການິສຖານ ຖືກຟ້ອງ ຢ່າງເປັນທາງການແລ້ວ(ເບິ່ງວິດີໂອ)
ຄະດີສັງຫານ ພົນລະເຮືອນ ຢູ່ອັຟການິສຖານ ເຮັດໃຫ້ຄວາມສຳພັນ ກັບສະຫະລັດ ທີ່ເຄັ່ງຕຶງຢູ່ແລ້ວນັ້ນ ຮ້າຍແຮງຂຶ້ນຕື່ມ
ທະຫານສະຫະລັດ ອາຍຸ 38 ປີ ທີ່ຖືກກ່າວຫາວ່າ ສັງຫານໝູ່ພວກຊາວບ້ານ ໃນອັຟກາ ນິສຖານນັ້ນ ໄດ້ຖືກຟ້ອງ 17 ກະທົງ ໃນຖານຂ້າຄົນຕາຍແລະອີກ 6 ກະທົງໃນຖານພະ ຍາຍາມຂ້າຄົນ ແຕ່ອາດຈະໃຊ້ເວລາດົນເຖິງສອງປີ ກ່ອນທີ່ການດຳເນີນຄະດີ ຈະເລີ່ມຂຶ້ນ ເຫດຮ້າຍດັ່ງກ່າວ ເຮັດໃຫ້ຄວາມສຳພັນລະຫວ່າງສະຫະລັດແລະອັຟການິສຖານທີ່ເຄັ່ງຕຶງ ຢູ່ແລ້ວນັ້ນຮ້າຍແຮງຂຶ້ນຕື່ມ ສິບເອກ Robert Bales ທີ່ເຂົ້າຮັບໃຊ້ ເປັນທະຫານຢູ່ໃນກອງທັບສະຫະລັດເປັນເວລາ 11 ປີນັ້ນ ຖືກກ່າວຫາວ່າ ໄດ້ອອກຈາກຄ້າຍຂອງລາວໄປ ທີ່ຕັ້ງຢູ່ໃນພາກໃຕ້ອັຟການິສ ຖານທ່າມກາງການປົກຄຸມຂອງຄວາມມືດໃນຕົ້ນເດືອນນີ້ ແລະກໍໄດ້ຍິງສັງຫານພວກເດັກ ນ້ອຍ 9 ຄົນແລະຜູ້ໃຫຍ່ອີກ 8 ຄົນ ຍາດພີ່ນ້ອງຂອງພວກເຄາະຮ້າຍ ກ່າວໃນວັນສຸກ ວານນີ້ວ່າ ເຂົາເຈົ້າຢາກໃຫ້ດຳເນີນຄະດີສິບເອກ Bales ຢູ່ທີ່ອັຟການິສຖານ ໂຄສົກຄົນນຶ່ງທີ່ຄ້າຍທະຫານບ່ອນທີ່ສິບເອກ Bales ປະຈຳການຢູ່ໃນລັດວໍຊິງຕັນກ່າວວ່າ ຈະໃຊ້ເວລາອີກຫຼາຍໆເດືອນ ກ່ອນທີ່ຈະມີການຮັບຟັງຄຳໃຫ້ການ ໃນຂັ້ນຕົ້ນ ແລະບາງທີ ອາດຈະໃຊ້ເວລາເຖິງ 2 ປີີ ແລ້ວແຕ່ການຮ້ອງຂໍຕໍ່ສານແລະການຕອບຮັບ ສິບເອກ Bales ທີ່ມີລູກນ້ອຍ 2 ຄົນໄດ້ຖືກແຈ້ງໃຫ້ຮູ້ຢ່າງເປັນທາງການໃນວັນສຸກວານນີ້ ກ່ຽວກັບການຕັ້ງຂໍ້ຫາຕໍ່ລາວ ທີ່ຄຸກທະຫານຂອງສະຫະລັດແຫ່ງນຶ່ງ ຢູ່ໃນຄ້າຍ Fort Lea- venworth ໃນລັດ Kansas ບ່ອນທີ່ລາວຖືກກັກໂຕໄວ້ໃນເວລານີ້ ທະນາຍຄວາມ ທີ່ເປັນພົນລະເຮືອນຂອງສິບເອກ Bales ທ່ານ John Henry Browne ຍອມຮັບວ່າລູກຄວາມຂອງລາວໄດ້ດື່ມເຫຼົ້າ ກ່ອນການຍິງສັງຫານແບບບໍ່ເລືອກໜ້າ ທັງໆທີ່ ກອງທັບສະຫະລັດໄດ້ຫ້າມບໍ່ໃຫ້ກິນເຫຼົ້າ ທ່ານ Browne ກ່າວວ່າ ລູກຄວາມຂອງລາວມີທ່າທາງວ່າໄດ້ຮັບຜົນກະທົບຈາກຄວາມເຄັ່ງ ຄຽດຍ້ອນການສູ້ລົບ